<html>
<head>
<meta HTTP-EQUIV="Content-Type" CONTENT="text/html; charset=windows-1250">
<meta NAME="GENERATOR" CONTENT="Microsoft FrontPage 3.0">
<title>Prehriata para</title>
<meta NAME="Template" CONTENT="C:\Program Files\Microsoft Office\Office\html.dot">
</head>

<body LINK="#0000ff" VLINK="#800080" bgcolor="#ffffff">
<p style="background:black;"><img src="Ventily_help_all.jpg"></p>

<p><big><font FACE="Arial">Prehriata para</font></big></p>
<font FACE="Arial" size="3"><u>

<p>Predpoklady pre výpočet</p>
</u>

<p></font><font FACE="Arial" SIZE="2">Para v prehriatom stave pri teplote od 10 do 1000
°C,&nbsp;pri tlaku od 0,001 do 1000 MPa v absolútnych hodnotách. Turbulentné
prúdenie, izoentalpické škrtenie.</p>

<p>Pre výpočet hodnoty Kvs ventilu je potrebné zadať nasledujúce údaje:</p>

<p>Vstupný tlak p1</p>

<p>Výstupný tlak p2, alebo tlakovú stratu delta p</p>

<p>Prietok Q</p>

<p>Teplotu média t </p>

<p>Výpočet je možné vykonať súčasne pre tri stavy, v ktorých sa počítaná
armatúra môže nachádzať - napr. pre minimálny, menovitý a maximálny prietok. Pre
ten stav, pre ktorý je vypočítaná hodnota Kv maximálna, je navrhnutá predbežná
hodnota Kvs a užívateľ má možnosť si konečnú hodnotu Kvs zvoliť.</p>

<p>Je nutné zvoliť optimálnu hodnotu priemerov vstupného a výstupného potrubia D1 a
D2. To je výhodné vykonať s ohľadom na rýchlosti prúdenia média v potrubí,
ktoré&nbsp;sú pre práve zvolené hodnoty D zobrazené na monitore. Platí zásada, že
výstupný priemer musí byť väčší alebo rovný vstupnému.</p>

<p>Z hľadiska hlučnosti potrubia je doporučovaná ako maximálna rýchlosť prúdenia
média pri bežnej prevádzke hodnota 0,15 násobku&nbsp;rýchlosti zvuku v danom
prostredí (cmdop). Pri prekročení tejto rýchlosti sa môže objaviť hlučnosť
spôsobená prúdením média potrubím a pri prekročení hranice 0,3 násobku rýchlosti
zvuku (c medzné) dochádza ku zvýšenej hlučnosti prúdenia, ktoré môže byť
sprevádzané rázovými vlnami. V tomto stave je hlučnosť bežnými technickými
prostriedkami (clony, tlmiče hluku) už neodstrániteľná.</p>

<p><u>Zásady pre voľbu typu kuželky</u></p>

<p>Kuželky s výrezmi nepoužívať v prípade nadkritických tlakových spádov pri
vstupnom pretlaku p &gt;= 0,4 MPa a nepoužívať pre reguláciu sýtej pary. V týchto
prípadoch doporučujeme použitie dierovanej kuželky. Túto kuželku je potrebné
použiť tiež vždy vtedy, keď hrozí nebezpečenstvo kavitácie z dôvodu veľkého
tlakového spádu, alebo hrozí erózia stien telesa armatúry z dôvodu vysokých
rýchlostí regulovaného média. V prípade použitia tvarovanej kuželky (z dôvodu
malého Kvs) pre nadkritický tlakový spád je potrebné voliť kuželku aj sedlo s
návarom tvrdokovu. </p>
</font>
</body>
</html>
